DOKS – Formandsberetning 2013

**1. Medlemmerne**

1. Der er for tiden i alt 72 medlemmer, heraf 3 æresmedlemmer: Brahe, Bonding og Tos.

Selskabet fik sidste år 3 nye medlemmer – Nemlig

* 1. Anders Britze, Århus
	2. Malene Kirchmann, Køge
	3. Preben Homøe, overlæge, fra 1. november professor i Køge

og i år søger 7 kolleger medlemskab.

Niels Jon Johnsen har udmeldt sig pga pensionering.

**2. Bestyrelsesarbejdet**

1. Bestyrelsen har igen gennem det forgange år været i løbende kontakt via mail ang. forskellige emner for arbejdet, men har også denne gang holdt møde i går som forberedelse til GF’en. Punkter som diskuteres og gennemgås er

	1. Planlægning af årsmødet: Emner, invitation, sponsorkontakt, programlægning, nye ansøgninger, delvise tilmeldinger, for sene tilmeldinger, tilmeldinger fra ikke-medlemmer.
	2. Økonomi for årsmødet, som balancerer.
	3. Det er et krav for støtte fra Lægevidenskabelige Selskaber (tidligere Dansk Medicinsk Selskab), at møderne er åbne for alle LS medlemmer. Derfor vil vi fremover præcisere i annonceringen, at det er muligt at deltage i dagsprogram for en beskeden kostpris, men at middag og overnatning er forbeholdt optagne medlemmer. Det findes nødvendigt, fordi medlemsprisen er subsidieret. Det betyder brud med den tradition, at ansøgere til DOKS fik lov at tilmelde sig årsmødet samme år, som de ansøgte, hvilket medlemmerne bedes gøre fremtidige ansøgere opmærksomme på.
	4. Uddeling af vores rejselegat. Vi har i år haft 2 ansøgninger, og tildeling vil ske senere. (Modtager i år er Bjarki Djurhuus).

**3. Korte Kliniske Retningslinier**

DSOHH ønsker, at subspecialeselskaberne hver laver ti retningslinjer inden for deres område her i vinter. Vi kan snakke om det til bestyrelsesmøde, det er bare lige et forvarsel. Tanken er at nedsætte en arbejdsgruppe, der kan samle/redigere de forskellige instrukser, der findes rundt om på afdelingerne, og enes om nationale retningslinjer. Der er 10 afdelinger i DK, arbejdsgruppen bør nok bestå af cirka halvdelen.

**4. Dette Årsmøde**

1. Med lidt udskiftning er det igen i år lykkedes at få 11 udstillende firmaer; der er tilmeldt 18 udstillere til mødet, mens antallet af deltagende medlemmer er 42 deltagere.
2. Bestyrelsesmedlemmer og Selskabets udvalgsmedlemmer takkes for deres indsats for Selskabet over det forløbne år.

Peter Schousboe, DOKS formand, 10. oktober 2013.